PATVIRTINTA

Kauno r. Vilkijos kultūros centro

direktoriaus 2016 m. spalio 17d.

įsakymu Nr. 10-01TV

**KAUNO RAJONO VILKIJOS KULTŪROS CENTRO**

**VIEŠŲJŲ SUPAPRASTINTŲ MAŽOS VERTĖS PIRKIMŲ TAISYKLĖS**

**TURINYS**

1. BENDROSIOS NUOSTATOS.......................................................................................................1
2. PIRKIMŲ PASKELBIMAS...........................................................................................................2
3. PREKIŲ, PASLAUGŲ AR DARBŲ POREIKIO IŠAIŠKINIMAS IR PIRKIMO OBJEKTO SAVYBIŲ NUSTATYMAS............................................................................................................3
4. TIEKĖJŲ APKLAUSA...................................................................................................................4
5. PIRKIMO DOKUMENTAI............................................................................................................ 5
6. PIRKIMO SUTARTIS.....................................................................................................................5
7. KITOS PIRKIMO PROCEDŪROS.................................................................................................6
8. PRIEDAI...........................................................................................................................................7

**I. BENDROSIOS NUOSTATOS**

1. Kauno rajono Vilkijos kultūros centro viešųjų supaprastintų mažos vertės pirkimų taisyklės (toliau –*Taisyklės*) parengtos vadovaujantis Lietuvos Respublikos viešųjų pirkimų įstatymu (Žin., 1996, Nr. 84-2000; 2006, Nr. 4-102, 2008, Nr. 81-3179) (toliau – *Viešųjų pirkimų įstatyma*s), kitais viešuosius pirkimus (toliau – *pirkimai*) reglamentuojančiais teisės aktais.

2. Vilkijos kultūros centras prekių, paslaugų ir darbų mažos vertės pirkimus (toliau – *pirkimai)* gali atlikti Viešųjų pirkimų įstatymo 2 straipsnio 15 dalyje nustatytais atvejais:

2.1 kai prekių ar paslaugų pirkimo vertė yra *mažesnė kaip 58 tūkst. eurų,* o darbų – *mažesnė kaip 145 tūkst. eurų* be pridėtinės vertės mokesčio (toliau – be PVM);

3.Pirkimai atliekami laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų, bei konfidencialumo ir nešališkumo reikalavimų.

4. Taisyklėse naudojamos sąvokos:

4.1.Pirkimo iniciatorius –Vilkijos kultūros centro darbuotojas, kuris nurodė poreikį įsigyti reikalingas prekes, darbus arba paslaugas užpildydamas ir pateikdamas direktoriui svarstyti Pirkimo paraišką.

4.2 Pirkimo organizatorius –Vilkijos kultūros centro direktoriaus įsakymu paskirtas atsakingas darbuotojas, kuris Taisyklių nustatyta tvarka organizuoja ir atlieka mažos vertės pirkimus, kai tokiems pirkimams atlikti nesudaroma viešojo pirkimo komisija.

4.3. Apklausa – pirkimo būdas, kai Pirkimo organizatorius arba Viešojo pirkimo komisija raštu arba žodžiu kviečia tiekėjus pateikti pasiūlymus ir perka prekes, paslaugas ar darbus iš mažiausią kainą pasiūliusio ar ekonomiškiausią pasiūlymą pateikusio tiekėjo.

4.4. Pasiūlymas –Vilkijos kultūros centrui tiekėjo žodžiu pateikta informacija ir/arba raštu pateikti dokumentai, kuriais siūloma tiekti prekes, paslaugas ar atlikti darbus, arba viešai (internete, reklaminėje medžiagoje ir kt.) pateikiama informacija apie pirkimo objektą ir pardavimo sąlygas.

4.5 Suinteresuotas dalyvis – bet kuris dalyvis, išskyrus dalyvį, kuris galutinai pašalintas iš pirkimo procedūros, t. y. jam pranešta apie pasiūlymo atmetimą, ir kurio pašalinimas dėl praleisto senaties termino negali būti ginčijamas arba dėl kurio pašalinimo pagrįstumo yra įsiteisėjęs teismo sprendimas.

4.6. Taisyklėse vartojamos kitos pagrindinės sąvokos nustatytos Viešųjų pirkimų įstatyme.

5. Vilkijos kultūros centras, vykdydama viešuosius pirkimus, turi skatinti tiekėjų konkurenciją siekdama kuo naudingesnių tiekėjų siūlymų.

6. Pirkimą gali atlikti Pirkimų organizatorius ar Viešojo pirkimo komisija (toliau –Komisija). Pirkimų organizatorių skiria ir Komisiją sudaro, vadovaudamasis Viešųjų pirkimų įstatymo 16 straipsniu, Vilkijos kultūros centro direktorius. Į komisiją gali būti įtraukiamas ir Pirkimo organizatorius.

7. Pirkimų organizatorius pirkimus atlieka kai:

7.1 prekių ar paslaugų vertė neviršija 10 tūkst. eurų be PVM.

7.2 darbų pirkimo vertė neviršija 20 tūkst. eurų be PVM. 8.Mažos vertės pirkimus vykdo Komisija, kai:

8.1. prekių ar paslaugų sutarties vertė **didesnė nei 10tūkst. eurų ir daugiau, bet neviršija 58 tūkst. eurų be PVM.**

8.2. perkami darbai, kurių sutarties vertė didesnė nei 20 tūkst. eurų ir daugiau, bet neviršija 145 tūkst. eurų be PVM.

9. Pirkimų organizatorius ir Komisijos nariai prieš pradėdami pirkimus turi pasirašyti nešališkumo deklaraciją ir konfidencialumo pasižadėjimą. Minėtus dokumentus, po pasirašymo, komisijos nariai perduoda komisijos pirmininkui. Šie dokumentai saugomi asmens bylose. Nešališkumo deklaracija bei konfidencialumo pasižadėjimas gali būti pasirašomi vieną kartą ir galioja nepriklausomai nuo to, keliuose pirkimuose dalyvauja Pirkimų organizatorius ar Komisijos narys.

10. Komisija dirba pagal Vilkijos kultūros centro direktoriaus patvirtintą Komisijos darbo reglamentą. Komisijai turi būti nustatytos užduotys ir suteikti visi užduotims vykdyti reikalingi įgaliojimai. Komisija sprendimus priima savarankiškai. Komisijos veiklai vadovauja pirmininkas. Komisijos sekretoriumi skiriamas vienas iš Komisijos narių.

11.Vilkijoskultūros centras gali vykdyti pirkimus per centrinę perkančiąją organizaciją arba ne iš jos. Tokiu atveju Taisyklėse nustatyti reikalavimai yra netaikomi.

12**.**Vilkijos kultūros centras privalo įsigyti prekes, paslaugas ir darbus iš viešosios įstaigos CPO LT, atliekančios centrinės perkančiosios organizacijos funkcijas, elektroninio katalogo CPO. Lt TM (toliau – elektroninis katalogas), kai elektroniniame kataloge siūlomos prekės, paslaugos ar darbai atitinka Vilkijos kultūros centro poreikius ir kultūros centras negali jų atlikti efektyvesniu būdu racionaliai naudodama tam skirtas lėšas. Pirkimo komisija ar pirkimų organizatorius privalo motyvuoti savo sprendimą neatlikti elektroniniame kataloge siūlomų prekių, paslaugų ar darbų pirkimo ir saugoti tai patvirtinantį dokumentą kartu su kitais pirkimo dokumentais Viešųjų pirkimų įstatymo 21 straipsnyje nustatyta tvarka.

13. Vilkijos kultūros centras turi teisę nutraukti pirkimą, jeigu atsirado aplinkybių, kurių nebuvo galima numatyti (perkamos paslaugos, prekės ar darbai tapo nereikalingi, nėra lėšų už juos apmokėti ir pan.).

II. PIRKIMŲ PASKELBIMAS

14.Vilkijoskultūros centras viešai neskelbia apie mažos vertės pirkimus, kai yra bent viena iš sąlygų:

14.1. numatomos sudaryti prekių ar paslaugų sutarties vertė neviršija 30tūkst. eurų arba darbų sutarties vertė neviršija 50tūkst. eurų;

14.2. pirkimas, apie kurį buvo skelbta, neįvyko, nes nebuvo gauta pasiūlymų;

14.3. dėl įvykių, kurių nebuvo įmanoma iš anksto numatyti, būtina skubiai įsigyti prekių, paslaugų ar darbų;

14.4. visi gauti pasiūlymai neatitiko pirkimo dokumentų reikalavimų arba Vilkijos kultūros centrui pasiūlytos per didelės kainos ir į neskelbiamą pirkimą (nekeičiant iš esmės pirkimo sąlygų) yra kviečiami visi pasiūlymus pateikę tiekėjai, atitinkantys minimalius nustatytus kvalifikacinius reikalavimus;

14.5.dėl techninių, meninių priežasčių ar dėl objektyvių aplinkybių tik konkretus tiekėjas gali patiekti reikalingas prekes, pateikti paslaugas ar atlikti darbus ir nėra jokios kitos alternatyvos;

14.6. perkamos prekės ir paslaugos:

14.6.1.kai Vilkijos kultūros centras pagal ankstesnę pirkimo sutartį iš tam tikro tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes perkančiajai organizacijai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis ar patirtų didelių nuostolių;

14.6.2. prekės ir paslaugos yra perkamos naudojant reprezentacinėms išlaidoms skirtas lėšas.

14.7. kai perkamos prekės:

14.7.1.ypač palankiomis sąlygomis perkama iš bankrutuojančių, likviduojamų, ar restruktūrizuojamų ūkio subjektų;

14.7.2. iš valstybės rezervo.

14.8.kaiperkamos paslaugos:

14.8.1. meno (mokslo) kūrinių autorių, atlikėjų ar jų kolektyvų pasirodymai, koncertinės (kūrybinės, edukacinės) programos ar kt. panašaus pobūdžio paslaugos.

14.8.2. perkamos licencijos naudotis duomenų (informacinėmis) bazėmis;

14.9.perkamos paslaugos ir darbai, kai:

14.9.1. dėl aplinkybių, kurių nebuvo galima numatyti, paaiškėja, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti pirkimo sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30procentų pradinės pirkimo sutarties kainos;

14.9.2. perkant iš esamo tiekėjo naujas paslaugas ar darbus, tokius pat, kokie buvo pirkti pagal ankstesnę pirkimo sutartį, su sąlyga, kad ankstesnioji pirkimo sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento.

14.10. kai perkama iš vieno tiekėjo šių Taisyklių 20 punkte numatytais atvejais.

14.11. esant kitoms, objektyviai pateisinamoms aplinkybėms, dėl kurių netikslinga paskelbti apie pirkimą, pavyzdžiui, paskelbimas apie pirkimą reikalautų neproporcingai didelių pirkimų organizatoriaus arba komisijos pastangų, laiko ir/ar lėšų sąnaudų;

15. Kitais, Taisyklių 14 p. nenumatytais atvejais, Vilkijos kultūros centras viešai skelbia apie mažos vertės pirkimus Centrinėje viešųjų pirkimų informacinėje sistemoje (CVP IS).

**III. PREKIŲ, PASLAUGŲ AR DARBŲ POREIKIO IŠAIŠKINIMAS IR PIRKIMO OBJEKTO SAVYBIŲ NUSTATYMAS**

16. Vilkijos kultūros centras rengia ir tvirtina planuojamų vykdyti einamaisiais biudžetiniais metais viešųjų pirkimų planus, ne vėliau kaip iki kovo 15 dienos. Šiuos planus patikslinusi, per 5 darbo dienas skelbia Centrinėje viešųjų pirkimų informacinėje sistemoje ir savo tinklalapyje. Suvestinė pildoma pagal Viešųjų pirkimų tarnybos direktoriaus įsakymu patvirtintus reikalavimus.

17. Pirkimų organizatorius ar Komisija, prieš pradėdami pirkimą turi pasidomėti ar apie pirkimą yra paskelbta pirkimų suvestinėje, išsiaiškinti, kokias prekes, paslaugas ar darbus reikės pirkti, taip pat reikalingus šių prekių, paslaugų ar darbų kiekius.

# 

# IV. TIEKĖJŲ APKLAUSA

18. Siekiant nustatyti tiekėją, su kuriuo bus sudaroma pirkimo sutartis, apklausiami nemažiau kaip trys potencialūs tiekėjai, arba vienas tiekėjas Taisyklių19 ir 20 punktuose numatytais atvejais.

19. Mažiau tiekėjų, nei nurodyta 18 punkte, gali būti apklausiama šiais atvejais:

19.1. pirkimų organizatorius arba komisija sužino, kad yra mažiau tiekėjų, kurie gali pateikti reikalingas prekes, atlikti paslaugas ar darbus;

19.2. didesnio tiekėjų skaičiaus apklausa reikalautų neproporcingai didelių pirkimų organizatoriaus arba komisijos pastangų, laiko ir/ar lėšų sąnaudų;

19.3. esant kitoms objektyviai pateisinamoms aplinkybėms, dėl kurių neįmanoma apklausti daugiau tiekėjų.

20**. Vienas tiekėjas, tiesiogiai kreipiantis į jį pateikti siūlymą ar sudaryti sutartį, gali būti apklausiamas šiais atvejais:**

20.1. kai prekių ar paslaugų sutarties vertė neviršija **3**tūkst. eurų vertės, o darbų **–30** tūkst. eurų;

20.2. yra tik konkretus tiekėjas, kuris gali patiekti reikalingas prekes, suteikti paslaugas ar atlikti darbus ir nėra jokios kitos priimtinos alternatyvos (pvz., perkamos meninio, mokslinio pobūdžio paslaugos ir pan.);

20.3. pirkimą būtina atlikti labai greitai (pvz., ne ilgiau nei per 1parą);

20.4. Vilkijos kultūros centras pagal ankstesnę sutartį iš kurio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nekeičiant prekių ar paslaugų kainos ir kitų sąlygų. Tokių papildomų pirkimų vertė negali viršyti 30 procentų pradinės sutarties vertės;

20.5. kreipimasis su prašymu pateikti pasiūlymą į daugiau nei vieną tiekėją reikalautų pernelyg daug administracijos žmogiškųjų ar finansinių išteklių, tai yra, kai konkretaus pirkinio vertė yra sąlyginai maža ir daugiau nei vieno tiekėjo apklausos metu atliktini veiksmai būtų neproporcingi konkretaus pirkimo aplinkybėms;

20.6. yra perkamos kultūros centro darbuotojų mokymo ir kvalifikacijos kėlimo paslaugos, teisinės-konsultacinės paslaugos, prenumeruojami kultūriniai leidiniai, perkamos transporto paslaugos mėgėjų meno kolektyvų veiklai (pasirodymai, koncertai, apžiūros), meno kūriniai, edukacinės programos, kultūrinių renginių svečiams, dalyviams skirtos prekės ir paslaugos (gėlės, suvenyrai, dovanos, kt.)ar kitos prekės ir/ar paslaugos perkamos iš reprezentacijai skirtų lėšų, taip pat perkant įvairaus pobūdžio prekes ar paslaugas, kai su tiekėju (tiekėjais) sudaromos autorinės sutartys, kai perkamos meno kolektyvų koncertinės programos, kompiuterinių programų priežiūros (licencijų) paslaugos;

20.7. esant kitoms, objektyviai pateisinamoms aplinkybėms, dėl kurių neįmanoma apklausti daugiau nei vieną tiekėją. Šios aplinkybės privalo būti nurodytos tiekėjų apklausos pažymoje.

21.Pirkimo organizatorius ar komisija, atlikdama pirkimą, privalo įsitikinti, kad atliekant pirkimus būtų nepažeidžiamos viešųjų pirkimų įstatymo nuostatos dėl pirkimo vertės skaičiavimo.

**22. Tiekėjai apklausiami žodžiu arba raštu**. Taip pat galima pasinaudoti viešai tiekėjų pateikta informacija (pvz., reklama internete, lankstinukais ir pan.) apie siūlomas prekes, teikiamas paslaugas ar atliekamus darbus. Toks informacijos gavimas prilyginamas žodinei tiekėjų apklausai. Sprendimą dėl apklausos formos priima pirkimų organizatorius arba komisija.

23**. Apklausa žodžiu** gali būti atliekama, jei:

23.1. sutarties vertė ne didesnė kaip **3** tūkst. eurų;

23.2. perkama esant ypatingoms aplinkybėms: avarijai, stichinei nelaimei, epidemijai ir kitokiam nenugalimos jėgos poveikiui, kai dėl skubos neįmanoma gauti siūlymų raštu;

24. Apklausiant žodžiu su tiekėjais bendraujama asmeniškai arba telefonu.

25.**Apklausa raštu** atliekama, kai sutarties vertė yra didesnė nei 3 tūkst. eurų. Apklausiant raštu, paklausimai tiekėjams įteikiami paštu, faksu, elektroniniu paštu arba asmeniškai. Tame pačiame pirkime dalyvaujantis tiekėjai turi būti apklausiami ta pačia forma.

26.Apklausiant tiekėjus, galima derėtis dėl palankesnių tiekėjo siūlomų sąlygų nepažeidžiant viešųjų pirkimų principų. Per derybas tiekėjai neturi būti diskriminuojami jiems pateikiant skirtingą informaciją ar kaip nors kitaip ribojant atskirų tiekėjų galimybes pagerinti savo siūlymus. Jei pirkimą atlieka komisija ir yra deramasi, rašomas derybų protokolas, kurį pasirašo komisijos pirmininkas ir tiekėjo atstovas.

27. Jeigu apklausiant tiekėjus paaiškėja, kad reikia pakeisti kultūros centro pageidaujamas pirkimo objekto savybes arba kitas pirkimo sąlygas, pirkimų organizatorius arba komisija turi tai padaryti, esant reikalui derindami su kultūros centro vadovu ir iš naujo apklausti jau anksčiau apklaustus tiekėjus.

28. Tiekėjų kvalifikacija gali būti netikrinama kuomet apie supaprastintus pirkimus neprivalu skelbti Viešųjų pirkimų įstatymo nustatyta tvarka.

29. Žodžiu ir raštu pateikti tiekėjų ar tiekėjo atsakymai ir/ar informacija, gauta iš viešų šaltinių, fiksuojami apklausos pažymoje. Apklausos pažyma nepildoma jeigu, remiantis Taisyklių 20 p. buvo apklaustas vienas tiekėjas.

**V. PIRKIMO DOKUMENTAI**

30. Pirkimo dokumentus pagal Pirkimo iniciatoriaus parengtas pagrindines pirkimo sąlygas rengia Komisija arba Pirkimo organizatorius.

**31. Pirkimo sąlygos gali būti nerengiamos, kai apklausa vykdoma žodžiu.**

32. Pirkimo dokumentai rengiami lietuvių kalba. Papildomai pirkimo dokumentai gali būti rengiami ir kitomis kalbomis.

33. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, kultūros centrui nupirkti prekes,paslaugas ar darbus iš geriausią kainos/kobybės santykiu pasiūlusio tiekėjo arba ekonomiškiausią pasiūlymą pateikusio tiekėjo ar rangovo.

34. Pirkimo dokumentuose nustatyti reikalavimai negali dirbtinai riboti tiekėjų galimybių dalyvauti pirkime ar sudaryti sąlygas dalyvauti tik konkretiems tiekėjams.

35. Pirkimo dokumentuose, pateikiama ši informacija:

35.1. darbuotojų, kurie įgalioti palaikyti ryšį su tiekėjais, pareigos, vardai, pavardės, adresai, telefonų ir faksų numeriai;

35.2. pasiūlymų rengimo ir pateikimo reikalavimai; jeigu numatoma pasiūlymus priimti naudojant elektronines priemones, atitinkančias Viešųjų pirkimų įstatymo 17 straipsnio nuostatas, – informacija apie reikalavimus, būtinus pasiūlymams pateikti elektroniniu būdu.

35.3. prekių, paslaugų, darbų ar projekto pavadinimas, kiekis (apimtis), prekių tiekimo, paslaugų teikimo ar darbų atlikimo terminai;

35.4. techninė specifikacija arba techninė užduotis (apibūdinant pirkimo objektą negali būti nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, dėl kurių tam tikroms įmonėms ar tam tikriems produktams būtų sudarytos palankesnės sąlygos arba jie būtų atmesti. Toks nurodymas yra leistinas išimties tvarka, kai pirkimo objekto yra neįmanoma tiksliai ir suprantamai apibūdinti. Šiuo atveju nurodymas pateikiamas įrašant žodžius „arba lygiavertis“);

35.5. jeigu numatoma tikrinti kvalifikaciją, tiekėjų kvalifikacijos reikalavimai;

35.6. kur ir kada (diena, valanda ir minutė) bus atplėšiami vokai ar susipažįstama su elektroninėmis priemonėmis pateiktais pasiūlymais (toliau vadinama vokų su pasiūlymais atplėšimu);

35.7. vokų su pasiūlymais atplėšimo ir pasiūlymų nagrinėjimo procedūros, taip pat nurodant informaciją, ar tiekėjams leidžiama dalyvauti vokų su pasiūlymais atplėšimo procedūroje;

35.8. pasiūlymų vertinimo kriterijai;

35.9. siūlomos pasirašyti pirkimo sutarties svarbiausios sąlygos (kainos ar kainodaros taisyklės, atsiskaitymo tvarka, atlikimo terminai, jos nutraukimo tvarka ir kitos sąlygos arba pirkimo sutarties projektas);

35.10. jei reikalaujama, pasiūlymų galiojimo užtikrinimo ir (ar) pirkimo sutarties įvykdymo užtikrinimo reikalavimai;

35.11. kita reikalinga informacija apie pirkimo sąlygas ir procedūras.

.

**VI**. **PIRKIMO SUTARTIS**

36. Pirkimo sutartis gali būti žodinė. Jei pirkimo sutarties vertė viršija 3 tūkst. eurų be PVM, sutartis turi būti sudaroma raštu.

37. Pirkimo sutartis negali būti sudaryta, kol nesibaigė 15 kalendorinių dienų sutarties atidėjimo terminas, išskyrus šiuos atvejus:

37.1. kai pagrindinė pirkimo sutartis sudaroma preliminariosios sutarties pagrindu;

37.2. kai pasiūlymą pateikia tik vienas tiekėjas;

37.3. kai pasiūlymas buvo pateiktas žodžiu.

37.4. kai pirkimo sutarties vertė mažiau kaip 3 tūkst. eurų be PVM.

38. Pirkimus atliekantys asmenys turi stengtis sudaryti ilgalaikes, bet ne ilgesnes nei 3 metai, sutartis su tiekėjais. Sutarties terminas ir vertė turi skatinti tiekėjus siūlyti kuo geresnes sąlygas, tačiau tuo pačiu neturi būti Vilkijos kultūros centrui nepriimtinos rizikos šaltiniu.

**VII. KITOS PIRKIMO PROCEDŪROS**

39. Vilkijos kultūros centras, atlikęs pirkimą, suinteresuotiems dalyviams, išskyrus atvejus, kai supaprastinto pirkimo sutarties vertė mažesnė kaip 3 tūkst. eurų be PVM, nedelsdama (ne vėliau kaip per 5 darbo dienas) raštu praneša apie priimtą sprendimą sudaryti pirkimo sutartį, nurodo nustatytą pasiūlymų eilę, laimėjusį pasiūlymą, tikslų atidėjimo terminą.

40. Vilkijos kultūros centras privalo Viešųjų pirkimų tarnybai per CVP IS pateikti visų per kalendorinius metus atliktų mažos vertės pirkimų ataskaitą. Šioje ataskaitoje perkančioji organizacija taip pat privalo pateikti duomenis apie visus per kalendorinius metus atliktus pirkimus pagal šio įstatymo 91 straipsnio reikalavimus. Ataskaitos pateikiamos per 30 dienų, pasibaigus ataskaitiniams kalendoriniams metams.

41.Įvykdytų viešųjų pirkimų dokumentai saugomi Lietuvos Respublikos dokumentų ir archyvų įstatymo nustatyta tvarka Vilkijos kultūros centre 4 metus nuo pirkimo pabaigos.

42. Vilkijos kultūros centro gautos tiekėjų pretenzijos dėl atliekamų pirkimų nagrinėjamos Viešųjų pirkimų įstatymo V skyriaus nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viešųjų supaprastintų mažos vertės pirkimų taisyklių 1 priedas

Vilkijos kultūros centro

|  |
| --- |
|  |

*(komisijos pirmininko, nario, pirkimo organizatoriaus ar eksperto vardas ir pavardė)*

**ViešOJO pirkimO komisijos PIRMININKO, nario, pirkimo organizatoriaus AR eksperto  
NEŠALIŠKUMO DEKLARACIJA**

20\_\_\_\_m. \_\_\_\_\_\_\_\_\_\_\_\_\_\_d.

Vilkija

Būdamas (-a) supaprastintų viešųjų pirkimų komisijos pirmininku, komisijos nariu, ekspertu ar organizatoriumi (reikalingą pabraukti) **pasižadu:**

1. Objektyviai, dalykiškai, be išankstinio nusistatymo, vadovaudamasis visų tiekėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti Viešojo pirkimo komisijos pirmininko, komisijos nario, eksperto ar organizatoriaus (reikalingą pabraukti) pareigas.

2. Paaiškėjus, bent vienai iš šių aplinkybių:

2.1. pirkimo procedūrose kaip tiekėjas dalyvauja asmuo, susijęs su manimi santuokos, artimos giminystės ar svainystės ryšiais, arba juridinis asmuo, kuriam vadovauja toks asmuo;

2.2. aš arba asmuo, susijęs su manimi santuokos, artimos giminystės ar svainystės ryšiais:

2.2.1. esu (yra) pirkimo procedūrose dalyvaujančio juridinio asmens valdymo organų narys,

2.2.2. turiu(-i) pirkimo procedūrose dalyvaujančio juridinio asmens įstatinio kapitalo dalį arba turtinį įnašą jame,

2.2.3. gaunu(-a) iš pirkimo procedūrose dalyvaujančio juridinio asmens bet kokios rūšies pajamų;

2.3. dėl bet kokių kitų aplinkybių negaliu laikytis 1 punkte nustatytų principų, nedelsdamas raštu pranešti apie tai Vilkijos kultūros centro direktoriui ir nusišalinti.

Man išaiškinta, kad asmenys, susiję su manimi santuokos, artimos giminystės ar svainystės ryšiais, yra: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Parašas) (Vardas, pavardė)*

Viešųjų supaprastintų mažos vertės pirkimų taisyklių 2 priedas

Vilkijos kultūros centro

|  |
| --- |
|  |

*(komisijos pirmininko, nario, pirkimo organizatoriaus ar eksperto vardas ir pavardė)*

**ViešOJO pirkimO komisijos PIRMININKO, nario, pirkimo organizatoriaus AR eksperto  
KONFIDENCIALUMO PASIŽADĖJIMAS**

20\_\_\_\_m. \_\_\_\_\_\_\_\_\_\_\_\_\_\_d.

Būdamas (-a) supaprastintų viešųjų pirkimų komisijos pirmininku, komisijos nariu, ekspertu ar organizatoriumi (reikalingą pabraukti),

1. Pasižadu:

1.1.Saugoti ir tik įstatymų ir kitų teisės aktų nustatytais tikslais ir tvarka naudoti visą su pirkimais susijusią informaciją, kuri man taps žinoma, dirbant supaprastintų viešųjų pirkimų komisijos pirmininku, nariu, pirkimo organizatoriumi ar ekspertu;

* 1. Man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
  2. Nepasilikti jokių man pateiktų dokumentų kopijų.

1. Man žinoma, kad su pirkimais susijusią informaciją, kurią Viešųjų pirkimų įstatymo ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas pirkimų komisijos ar perkančiosios organizacijos vadovo ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.
2. Man išaiškinta, kad konfidencialią informaciją sudaro:

3.1. informacija, kurios konfidencialumą nurodė tiekėjas. Tokią informaciją sudaro visų pirma komercinė (gamybinė) paslaptis ir konfidencialieji pasiūlymų aspektai;

3.2. visa su pirkimu susijusi informacija ir dokumentai, kurios Viešųjų pirkimų įstatymo ir kitų su jo įgyvendinimu susijusių teisės aktų nuostatos nenumato kitaip teikti pirkimo procedūrose dalyvaujančioms arba nedalyvaujančioms šalims;

3.3. informacija, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.

4. Esu įspėtas, kad pažeidęs šį pasižadėjimą, turėsiu atlyginti Vilkijos kultūros centrui ir tiekėjams (rangovams) padarytus nuostolius.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Parašas) (Vardas, pavardė)*

Viešųjų supaprastintų mažos vertės pirkimų taisyklių 3 priedas

KAUNO RAJONO VILKIJOS KULTŪROS CENTRAS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pirkimo iniciatoriaus vardas, pavardė)

Direktoriui

**PIRKIMO PARAIŠKA**

**20\_\_\_\_ m.\_\_\_\_\_\_\_\_\_\_\_\_\_\_\_\_\_ \_\_\_\_\_ d. Nr.­­­­­­­\_\_\_\_\_**

**Vilkija**

|  |  |  |  |  |  |
| --- | --- | --- | --- | --- | --- |
| Eil.  Nr. | Prekių, paslaugų (darbų) pavadinimas | Mato vnt. | Kiekis | Preliminari pirkimo vertė Eur. | |
| Kaina Eur.  su PVM | Suma Eur.  su PVM |
|  |  |  |  |  |  |
|  |  |  |  |  |  |
|  |  |  |  |  |  |
|  | Viso: |  |  |  |  |

Pirkimo iniciatorius

(parašas) ( vardas, pavardė)

PIRKTI LEIDŽIU :

(parašas) ( vardas, pavardė)

PAVEDU pirkimo procedūrą atlikti pirkimo organizatoriui

ar Viešojo pirkimo komisijai ( *pabraukti*).

( vardas, pavardė) ( data)

Viešųjų supaprastintų mažos vertės pirkimų taisyklių 4 priedas

KAUNO RAJONO VILKIJOS KULTŪROS CENTRAS

**TIEKĖJŲ(RANGOVŲ) APKLAUSOS PAŽYMA Nr.**

\_\_\_\_\_\_\_\_\_\_\_\_\_\_\_\_\_

(data)

|  |  |  |  |  |  |
| --- | --- | --- | --- | --- | --- |
| **Pirkimo ar perkamos jo dalies pavadinimas:** | | | | | |
| **Trumpas pirkimo ar perkamos jo dalies aprašymas:** | | | | | |
| **Pirkimą organizuoja**  **VILKIJOS KULTŪROS CENTRAS** | | | | | |
| **Kreipimosi į tiekėjus (rangovus) būdas:** *(pabraukti)* | | | **Žodinis Raštu** | | |
| **Pasiūlymo priėmimo terminas:** | | |  | | |
| **Pasiūlymo pateikimo data:** | | |  | | |
| **Duomenys apie pasiūlymus pateikusius tiekėjus:** | **Pavadinimas** | **1** | | **2** | **3** |
| **Adresas** |  | |  |  |
|  |  |  | |  |  |
| **Telefonas,**  **faksas** |  | |  |  |
| **Atsakingas asmuo**  **(pavardė,vardas)** |  | |  |  |
|  |  |  | |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Prekės (paslaugos) pavadinimas** | **Kiekis** | ***Pasiūlyta kaina Eur*** | | | | | |
| ***Pirmo tiekėjo*** | | ***Antro tiekėjo*** | | ***Trečio tiekėjo*** | |
| Vieneto | Suma | Vieneto | Suma | Vieneto | Suma |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| **Bendra pasiūlymo kaina Eur:** | |  | |  | |  | |
| **Tinkamiausiu pripažintas tiekėjas(rangovas):** | | | | | | | |
| **Pastabos** *(nurodant pasirinkimo motyvus)***:** | | | | | | | |
|  | | | | | | | |

Pirkimų organizatorius :

(vardas, pavardė) (parašas)

SPRENDIMĄ TVIRTINU:

(pareigos, vardas, pavardė) (parašas)

Viešųjų supaprastintų mažos vertės pirkimų taisyklių 5 priedas

KAUNO RAJONO VILKIJOS KULTŪROS CENTRO

MAŽOS VERTĖS PIRKIMAI

­­­­­­­­­­­­­­­­­\_\_\_\_\_­­­­­­­­­­­\_\_\_\_\_

(metai)

|  |  |  |  |  |
| --- | --- | --- | --- | --- |
| Eil. Nr. | Pirkimo (prekės, paslaugos) pavadinimas, pirkimo būdas (kai pirkimas atliktas apklausos būdu, pirkimo būdas nenurodomas) | Tiekėjas | Sąskaitos-faktūros, sutarties data, Nr. | Pirkimo sutarties kaina (Eur) |
|  |  |  |  |  |
|  |  |  |  |  |
|  |  |  |  |  |